S-4/2014

Mál þetta höfðaði lögreglustjórinn á höfuðborgarsvæðinu með ákæru 7. janúar 2014, á hendur A-kvk-þgf G-kvk-þgf, kt. [...], Hraunteig 28, Reykjavík. Málið var dómtekið 16. apríl 2014.

Í ákæruskjali er ákærðu gefið að sök eftirtalin brot framin á árinu 2013:

1. Föstudaginn 27. september í verslun Elko við Skeifuna 7 í Reykjavík, stolið tölvusnúru, þremur tölvuleikjum, Bluray mynd og heyrnartólum, samtals að verðmæti kr. 37.470.

2. Laugardaginn 28. september í verslun Hagkaups við Holtagarða í Reykjavík, stolið snyrtivöru, samtals að verðmæti kr. 43.054.

3. Þriðjudaginn 22. október í verslun Elko við Skógarlind 2 í Kópavogi, stolið dvd mynd að verðmæti kr. 2.495.

4. Föstudaginn 25. október í verslun Lyfju við Smáratorg í Kópavogi, stolið ilmvatni að verðmæti kr. 4.269.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Einkaréttarkröfur:

1. Vegna ákæruliðar 2. gerir F-kk-nf Á-kk-nf, kt. [...], forstjóri Haga hf., fyrir hönd Haga, kt. [...], kröfu að ákærða verði dæmd til greiðslu skaðabóta að fjárhæð kr. 28.676 auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 28. september 2013 og þar til mánuður er liðinn frá birtingu kröfunnar en síðan dráttarvaxta samkvæmt 9. gr., sbr. 1. mgr. 6. gr., sömu laga frá þeim degi til greiðsludags.

2. Vegna ákæruliðar 4. gerir S-kk-nf G-kk-nf, kt. [...], framkvæmdarstjóri Lyfju hf. fyrir hönd Lyfju hf., kt. [...], kröfu að ákærða verði dæmd til greiðslu skaðabóta að fjárhæð kr. 4.269 auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 25. október 2013 og þar til mánuður er liðinn frá birtingu kröfunnar en síðan dráttarvaxta samkvæmt 9. gr., sbr. 1. mgr. 6. gr., sömu laga frá þeim degi til greiðsludags.

Einnig höfðaði lögreglustjórinn á höfuðborgarsvæðinu mál á hendur ákærðu með ákæru 17. desember 2013 og var það mál sameinað þessu máli.

Í síðara ákæruskjalinu er ákærðu gefið að sök eftirtalin brot:

I.

Líkamsárás með því að hafa mánudaginn 26. nóvember 2012, í versluninni Hagkaup, Spönginni 25 í Reykjavík, slegið A, kt. [...], í andlitið, rifið í hár hennar og hrækt í auga hennar, allt með þeim afleiðingum að hún hlaut glóðarauga á vinstra auga og laus hár á höfði.

Telst brot þetta varða við 1. mgr. 217. gr. almennra hegningarlaga nr. 19/1940, ásamt áorðnum breytingum.

II.

Þjófnaði:

1. Mánudaginn 26. nóvember 2012, í versluninni Hagkaup, Spönginni 25 í Reykjavík, stolið matvörum, snyrtivörum, leikföngum, skóm og fatnaði að verðmæti kr. 260.484.

2. Laugardaginn 8. desember 2012, í versluninni Urðarapótek við Vínlandsleið 16 í Reykjavík, stolið maskara af tegundinni Max Factor að verðmæti kr. 2.423.

3. Sunnudaginn 9. desember 2012, í versluninni 10-11 við Barónstíg 4 í Reykjavík, stolið matvörum og DVD-myndum að verðmæti kr. 7.300.

Teljast brot þessi varða við 244. gr. almennra hegningarlaga nr. 19/1940.

III.

[...]

Í málinu gerir F-kk-nf Á-kk-nf, f.h. Haga hf., kt. [...], vegna ákæruliðar 1 í II. kafla ákæru, þá kröfu að ákærðu verði gert að greiða kröfuhafa skaðabætur að fjárhæð kr. 84.888 auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 26. nóvember 2012, og þar til mánuður er liðinn frá birtingu kröfunnar, en síðan dráttarvexti, sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Af hálfu ákæruvaldsins hefur verið fallið frá því ákæruatriði í III. kafla ákæru dags 17. desember 2013 að að ákærða hafi ekið bifreið ófær um að stjórna henni örugglega vegna neyslu deyfandi lyfja.

Að þessu gættu liggur fyrir skýlaus játning ákærðu fyrir dómi að hafa framið öll þau brot sem henni eru gefin að sök í ákærum og er játning hennar studd sakargögnum. Eru því efni til að leggja dóm á málin samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotin, sem réttilega eru færð til refsilaga í ákæru.

Ákærða A-kvk-nf G-kvk-nf er fædd í apríl, árið 1990. Samkvæmt sakavottorði hófst sakaferill ákærðu árið 2006 er ákærða var aðeins 16 ára gömul. Síðan þá hefur ákærða fimm sinnum verið dæmd fyrir brot gegn almennum hegningarlögum, umferðarlögum og lögum um ávana- og fíkniefni. Nú síðast var 8 mánaða skilorðsdómur ákærðu frá því í desember 2011 tekinn upp í október 2013 og ákærða dæmd, fyrst í héraðsdómi 3. apríl 2013 og svo af Hæstarétti, í 15 mánaða fangelsi fyrir brot gegn almennum hegningarlögum nr. 19/1940 og umferðarlögum en ákærða var einnig svipt ökurétti í 3 ár. Þau brot sem ákærða hefur verið sakfelld fyrir samkvæmt ákæru 17. desember 2013 voru framin fyrir uppkvaðningu dóms héraðsdóms hinn 3. apríl 2013, og ber því að gera ákærðu hegningarauka vegna þeirra brota, sbr. 78. gr. almennra hegningarlaga. Refsing ákærðu ber að tiltaka samkvæmt reglum 77. gr. og 78. gr. almennra hegningarlaga.

Við ákvörðun refsingar er til þess að líta að ákærða er í máli þessu sakfelld fyrir sjö þjófnaðarbrot og líkamsárás. Hins vegar þykir mega virða það ákærðu til nokkurra málsbóta að hún játaði brot sín skýlaust fyrir dómi og þá samþykkti hún framkomnar bótakröfur. Samkvæmt þessu og að brotum ákærðu virtum þykir refsing ákærðu hæfilega ákveðin fangelsi í 4 mánuði. Í ljósi sakaferils ákærðu kemur ekki til álita að skilorðsbinda refsinguna að neinu leyti.

Í samræmi við samþykki ákærðu fyrir dómi verður henni gert að greiða Högum hf., vegna ákæru dags 7. janúar 2014, 28.676 krónur í skaðabætur. Jafnframt verður vaxtakrafa brotaþola tekin til greina, eins og greinir í dómsorði, en dráttarvextir reiknast frá 14. desember 2013 þegar mánuður var liðinn frá því krafan var kynnt ákærðu, sbr. 9. gr. laga um vexti og verðtryggingu, nr. 38/2001.

Í samræmi við samþykki ákærðu fyrir dómi verður henni gert að greiða Högum hf., vegna ákæru dags 17. desember 2013, 84.888 krónur í skaðabætur. Jafnframt verður vaxtakrafa brotaþola tekin til greina, eins og greinir í dómsorði, en dráttarvextir reiknast frá 27. febrúar 2014 þegar mánuður var liðinn frá því krafan var kynnt ákærðu við birtingu fyrirkalls, sbr. 9. gr. laga um vexti og verðtryggingu, nr. 38/2001.

Í samræmi við samþykki ákærðu fyrir dómi verður henni gert að greiða Lyfju hf., vegna ákæru dags 7. janúar 2014, 4.269 krónur í skaðabætur. Jafnframt verður vaxtakrafa brotaþola tekin til greina, eins og greinir í dómsorði, en dráttarvextir reiknast frá 27. febrúar 2014 þegar mánuður var liðinn frá því krafan var kynnt ákærðu við birtingu fyrirkalls, sbr. 9. gr. laga um vexti og verðtryggingu, nr. 38/2001.

Með vísan til 1. mgr. 218. gr. laga nr. 88/2008 verður ákærðu gert að greiða sakarkostnað samkvæmt yfirliti lögreglu og málsvarnarþóknun skipaðs verjanda síns eins og í dómsorði greinir. Þá verður hún einnig dæmd til að greiða fyrri verjanda sínum málsvarnarþóknun eins og í dómsorði greinir. Þóknun lögmanna er vegna vinnu á rannsóknarstigi málsins og við meðferð málsins fyrir dómi, að meðtöldum virðisaukaskatti.

G-kk-nf S-kk-nf, settur héraðsdómari, kveður upp dóm þennan.

D ó m s o r ð :

Ákærða, A-kvk-nf G-kvk-nf, sæti fangelsi í fjóra mánuði.

Ákærða greiði Högum hf., eftirtaldar fjárhæðir auk vaxta: 28.676 krónur með vöxtum samkvæmt 1. mgr. 8. gr. laga nr. 88/2008, frá 28. september 2013 til 14. desember 2013, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags, 84.888 krónur með vöxtum samkvæmt 1. mgr. 8. gr. laga nr. 88/2008, frá 26. nóvember 2012 til 27. febrúar 2014, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Jafnframt greiði ákærða Högum hf. 40.000 króna þóknun vegna lögfræðikostnaðar við að halda kröfunum fram.

Ákærða greiði Lyfju hf., 4.269 krónur með vöxtum samkvæmt 1. mgr. 8. gr. laga nr. 38/2001, frá 25. október 2013 til 27. febrúar 2014, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærða greiði málsvarnarlaun skipaðs verjanda síns, S-kk-ef K-kk-ef K-kk-ef héraðsdómslögmanns, 338.850 krónur og 28.000 krónur í annan sakarkostnað. Einnig málsvarnarlaun S-kk-ef S-kk-ef héraðsdómslögmanns, 87.850 krónur.

G-kk-nf S-kk-nf